Artenomi

Artenomi on kulttuurialan ammattikorkeakoulututkinnon tutkintonimike. Tutkinnon laajuus on 240 opintopistettä ja opinnot kestävät 4 vuotta. Artenomiksi voi valmistua muotoilun tai restauroinnin koulutusohjelmasta. Aiemmin oli olemassa myös ohjaustoiminnan koulutusohjelma, johon ei ole enää vuoden 2012 jälkeen otettu uusia opiskelijoita kulttuurialan aloituspaikkojen karsimisen vuoksi.

Suomessa artenomin koulutusta tarjoavat Kaakkois-Suomen ammattikorkeakoulu Kouvolassa (restaurointi, 20 aloituspaikkaa syksyllä 2017) ja Hämeen ammattikorkeakoulu (muotoilu, 40 aloituspaikkaa syksyllä 2014). Muotoilun koulutusohjelmassa suuntautumisvaihtoehtoja ovat vaatetus-, jalkine-, lasi- ja keramiikkamuotoilu.

Artenomi toimii käsi- ja taideteollisuuden sekä kulttuurin ja opetustoimen aloilla. Artenomit voivat työskennellä esimerkiksi käsityöläisinä, restauroijina ja askarteluohjaajina.

Lähteet 

Ammattikorkeakoulututkinnot
Kulttuurialan tutkinnot